Diari Oficial de la Generalitat Valenciana


Sumari del DOGV 6345, del 01-09-2010 (2010/9486)

RESOLUCIÓ de 24 d'agost de 2010, del secretari autonòmic d'Ocupació i director general del Servici Valencià d'Ocupació i Formació, per la qual es dóna publicitat de l'ampliació dels crèdits màxims que han de finançar les subvencions del Programa de Foment d'Ocupació Protegida per a persones amb discapacitat en CEE i enclavaments laborals, per a l'exercici 2010.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6345

Data del DOGV
:   01-09-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9486


Data del document
:   24-08-2010

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 24 d'agost de 2010, del secretari autonòmic d'Ocupació i director general del Servici Valencià d'Ocupació i Formació, per la qual es dóna publicitat de l'ampliació dels crèdits màxims que han de finançar les subvencions del Programa de Foment d'Ocupació Protegida per a persones amb discapacitat en CEE i enclavaments laborals, per a l'exercici 2010. [2010/9486]  
En el Diari Oficial de la Comunitat Valenciana de 5 de febrer de 2010 número 6200, es va publicar l'Ordre de 30 de desembre de 2009, de la Conselleria d'Economia, Hisenda i Ocupació, per la qual es convoca i es regula la concessió de subvencions públiques destinades al foment de l'ocupació protegida per a persones amb discapacitat en Centres Especials d'Ocupació i enclavaments laborals, per a l'exercici 2010.  
De conformitat amb la Llei 13/2009, de 29 de desembre, de Pressupostos de la Generalitat per a l'exercici 2010 (DOCV núm. 6176, de 31 de desembre de 2009), així com del que disposa l'article 47.11 del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, es va publicar en el Diari Oficial de la Comunitat Valenciana de 13 d'abril de 2010, la Resolució de 8 d'abril de 2010 del director general del Servici Valencià d'Ocupació i Formació, per la qual es dóna publicitat de les línies de crèdit i de l'import global màxim destinat a finançar les subvencions de diversos programes de foment d'ocupació en l'exercici 2010.  
L'apartat cinc. a) de la Resolució de 8 abril determinava els crèdits per a finançar les ajudes per als Programes de Creació d'Ocupació Estable i Manteniment de Llocs de Treball en Centres Especials d'Ocupació, establides en els capítols I i II del títol II de l'esmentada Ordre de 30 de desembre, i les ajudes a Unitats de Suport a l'Activitat Professional en el marc dels Servicis d'Ajust Personal i Social, establides en el capítol III del mateix títol, per un import global màxim de 47.994.081,00 €, fons procedents del SPEE.  
Posteriorment per resolució de 23 de juny de 2010, del secretari autonòmic d'Ocupació, director general del SERVEF, (DOCV núm. 6297, de data 25 de juny de 2010), es va ampliar la dotació pressupostària citada en 3.200.000,00 €, que després de l'increment la dotació per a estes ajudes aconseguix un crèdit global màxim de 89.568.557 euros, fons procedents del SPEE.  
A fi d'atendre les sol·licituds presentades en estos programes i existint crèdit suficient per a això, de conformitat amb el que establix la disposició addicional primera de l'Ordre de 30 de desembre de 2009, correspon publicar una dotació addicional de fons per a l'esmentat programa sense establir un nou termini de presentació de sol·licituds.  
En conseqüència, resolc:  
Únic  
Ampliar en 1.300.000,00 €, la dotació pressupostària destinada a finançar les ajudes dels Programes de Creació d'Ocupació Estable i Manteniment de Llocs de Treball en Centres Especials d'Ocupació, establides en els capítols I i II del títol II de l'Ordre de 30 de desembre de 2009, i les ajudes a Unitats de Suport a l'Activitat Professional en el marc dels Servicis d'Ajust Personal i Social, establides en el capítol III, del mateix títol, de les quals 800.000,00 € són fons procedents del SPEE i 500.000,00 € Fons Propis de la Generalitat, que es finançaran a càrrec del capítol 4, codi línia T2240000, subprograma 322.51, Foment d'Ocupació, del Servici Valencià d'ocupació i Formació. Després de l'increment, la dotació per a estes ajudes aconseguix un crèdit global màxim de 22.055.703 euros.  
Contra este acte, que esgota la via administrativa, podran els interessats interposar recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computat en els termes ja dites, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació. Quan la interessada siga una administració pública, podrà efectuar requeriment previ a la interposició del recurs contenciós administratiu, davant de l'òrgan competent en el termini de dos mesos que es computaran a partir de l'endemà al de la seua publicació, en els termes que preveu l'article 44 de la Llei 29/1998.  
València, 24 d'agost de 2010.- El secretari autonòmic d'Ocupació i director general del SERVEF: Luis Lobón Martín.